钦定古今图书集成/理学汇编/文学典/第259卷 > 《徐师曾文体明辩》 > 《铁券文》〈约附〉
## 钦定古今图书集成/理学汇编/文学典/第259卷 > 《徐师曾文体明辩》 > 《铁券文》〈约附〉

按《字书》云：“券，约也，契也。”刘熙云：“绻也。相约束缱绻以
为限也。”史称汉高帝定天下，大封功臣，剖符作誓，丹
书铁券，金匮石室，藏之宗庙。其誓词曰：“使黄河如带，
泰山若砺，国以永存，爰及苗裔。”后世因此遂有铁券
文焉。

按：《字书》云：“约，束也。”言语要结，戒令检束，皆是也。古无
此体。汉王褒始作《僮约》，而后世未闻有继者，岂以其
文无所施用而略之欤？愚谓：后人如乡约之类，亦当
仿此为之，庶几不失古意，故特列之以为一体。